αρχοντος ξεναγορα του αβρομαχου μηνος βουκατιου βουλευοντων διονυσιου του αστοξενου γοργιλου του αντιφιλου απεδοτο ζωιλος ζωιλου τωι απολλωνι τωι πυθιωι συνευαρεστεοντων και των τεκνων μελισσου και θεοτιμας σωματα γυναικεια αις ονοματα βερενικα και απολλωνια τιμας αργυριου μναν δυο και ημισου και ταν τιμαν απεχει πασαν καθως επιστευσαν τωι θεωι ταν ωναν βερενικα και απολλωνια εφ ωιτε ελευθερας ειμεν και ανεφαπτους απο παντων τον παντα βιον. βεβαιωτηρ κατα τους νομους τας πολιος λαιαδας μελισσιωνος. ει δε τις εφαπτοιτο βερενικας και απολλωνιας επι καταδουλισμωι βεβαιον παρεχοντω τωι θεωι ταν ωναν ο τε αποδομενος και ο βεβαιωτηρ ομοιως δε και ο παρατυχων κυριος εστω συλεων απολλωνιαν και βερενικαν ως ελευθερας ουσας αζαμιος ων και ανυποδικος πασας δικας και ζαμιας. μαρτυρες οι τε ιερεις του απολλωνος πολεμαρχος δαμωνος διοδωρος φιλονικου και ιδιωται δαμων και πασων οι πολεμαρχου καλλιστρατος νικανδρου ξεναγορας αβρομαχου φιλαιτωλος θεοξενου.
Phokis — Delphi